Vladimir Anšon

Vladimir Anšon (Anshon) (sündinud 28. septembril 1963 Nižni Novgorodis) on lava- ja kostüümikunstnik, ikoonimaalija ja restaureerija, õppejõud. Ta sündis Nižni Novgorodis, kus möödus ka ta lapsepõlv. Tema isa oli füüsikadotsent ja ema kehalise kasvatuse õpetaja. Aastatel 1974–1978 õppis ta Nižni Novgorodi laste kunstikoolis ja 1978–1982 Nižni Novgorodi Kunstiinstituudis, mille lõpetas disaini erialal. Pärast sõjaväge omandas Leningradi Riiklikus Teatri-, Muusika- ja Kinematograafiainstituudis (praeguse nimega Peterburi Teatriakadeemia) stsenograafia eriala. Tema juhendaja oli Marat Kitajev, kes on pannud süsteemse aluse stsenograafiaõppele Venemaal. Esimese lavakujunduse Eestis tegi Vladimir Anšon 1989. aastal Eesti Vene Draamateatris diplomieelse praktikalavastusena. Tegu oli Grigori Gorini ja Vladimir Voinovitši lavatükiga "Keskmise kohevusega kodukass", mille lavastaja oli Grigori Mihhailov. Alates 1989. aastast on ta teinud lavakujundusi Peterburis, Riias, Jekaterinburgis ja Eesti teatrites (Vene Teatris, Tallinna Linnateatris, Eesti Draamateatris, Vanemuises ja Theatrumis). Praegu töötab Vladimir Anšon Kuremäe Pühtitsa Jumalaema Uinumise Staropigiaalses kloostris restaureerija ja ikoonimaalijana. Lisaks on ta õppejõud Euroülikoolis. 1991 Molière "Ihnur", Teatr na Liteinom, Peterburi 1995 N. Mihhalkov / A. Adabašjan “Pianoola ehk Mehhaaniline klaver”, Tallinna Linnateater 1997 B. Brecht “Kolmekrossiooper”, Tallinna Linnateater 1998 N. Ptuškina “Kuni ta suri”, Vene Draamateater 1999 A. Puškin “Ihnus rüütel. Stseen “Faustist””, Vene Draamateater 1999 F. Dostojevski “Kuritöö ja karistus”, Tallinna Linnateater 2001 A. Dumas / E. Nüganen “Musketärid” (“Kakskümmend aastat hiljem”), Tallinna Linnateater 2006 L. Pirandello "Nii see on (kui teile nii näib)", Tallinna Linnateater 2006 F. Dostojevski "Valged ööd", Theatrum 2010 J. R. Kipling / Mare Tomingas "Mowgli", Vanemuine 2011 A. Ostrovski "Mets", Vene Teater 2012 A. Tšehhov "Onu Vanja", Theatrum 2012 D. Edgar "Nelipühad", Eesti Draamateater 1989 lavastuskunsti kateedri üliõpilaste grupinäitus Stanislavski-nimelises Kultuuripalees Peterburis 1992, 1994 Noorte teatrikunstnike näitus Endla teatri palmisaalis 1995 Praha kvadriennaal 1998 “Illusioon”, Baltikumi ja Põhjamaade teatrikunstnike näitus Jyväskyläs 1998 “Natüürmort”, grupinäitus, Tallinn 1999, 2001, 2003 Teatriplakatibiennaal, Poola 2000 isikunäitus Tallinna Kunstihoone galeriis 2000 “Teatrikunstnik – kes ta on?”, Tallinn 1999 “Kristuse sünd 2000”, ikoonimaalijate grupinäitus Tallinna Vene Draamateatri galeriis 2001 “Jõulu natüürmort”, Tallinna Vene Draamateatri galeriis 2002 “Jõulunäitus” Tallinna Vene Draamateatri galeriis 2002, 2003, 2004 Eesti Vene Kunstnike Liidu näitus Kohtla-Järve galeriis 2003 “Pühendusega naisele”, grupinäitus Tallinna Vene Draamateatri galeriis 1995 Grand Prix, "Balti kodu" rahvusvaheline teatrifestival Peterburis 1997, 1998, 1999 fondi Rõõmukuulutus laureaat 1999 parim lavakujundus rahvusvahelisel teatrifestivalil “Monokkel”, Peterburi 1999 parima kunstniku preemia, festival “Draama” 1999 Eesti Lavastuskunstnike Liidu aastapreemia 1999 UNESCO preemia “The UNESCO Prize for the Promotion of the Arts”, Praha kvadriennaal 2000 Eesti Teatriliidu kunstnikuauhind 2010 Eesti Teatriliidu aasta lavastuse auhind ("Meie, kangelased!" lavastusmeeskonna liige) 2011 Natalie Mei nimeline auhind 2013 Eesti Teatriliidu aasta lavastuse auhind (lavastuse "Nelipühad" lavastusmeeskonna liige) 2013 Eesti Vabariigi kultuuripreemia (lavastuste „Nelipühad“ ja „Onu Vanja“ kunstiline teostus) Vladimir Anshon Eesti Lavastuskunstnike Liidu kodulehel Intervjuu Vladimir Anshoniga – ajakiri Teater. Muusika. Kino 10/2007